ผมกางตําราเล่มนี้
ให้คุณเห็นวิธีก้าวสู่จุดสูงสุดของห่วงโซ่อาหาร
วิธีวางแผนธุรกิจที่แน่นหนาดุจสวมเกราะ
วิธีข่มขวัญศัตรู
และวิธีนําหน้าทางการหนึ่งก้าวเสมอ
ผมถึงกับทําให้คุณเห็นว่าอะไรที่ไม่ควรทํา
สําหรับบทเรียนสุดท้าย ได้เวลาของ การยกระดับความทะเยอทะยาน
และหาคําตอบว่า เจ้าพ่อมาเฟียมีอํานาจได้ขนาดไหน
สุดยอดเจ้าพ่อมาเฟีย จะขยายอิทธิพลเข้าทุกซอกหลืบของสังคม
เพื่อจะได้กําจัดอุปสรรคใดๆ ที่ขวางหน้า
พูดถึงหัวหน้าแก๊งที่ทรงอํานาจสูงสุด
ละเอียดรอบคอบที่สุดแล้ว ไม่มีใคร เกินราชาโคเคนแห่งโคลอมเบียคนนี้
ปาโบล เอสโกบาร์
ผู้เชี่ยวชาญเนื้อหาในคู่มือนี้ทุกหน้า
แถมเขียนเพิ่มเติมบทส่งท้ายเองเสียด้วย
เขามีอํานาจทางการเมือง เขาเป็นวีรบุรุษในชุมชนบ้านเกิด
เป็นการต้อนรับที่วิเศษมาก...
เขาโหดเหี้ยมกับศัตรู
เจ้าเล่ห์มากแผนการ และมีหัวธุรกิจ
คุณอาศัยโชคหาเงินสามหมื่นล้านไม่ได้หรอก
เมื่อทําตามเอสโกบาร์
คุณก็สามารถสอบได้ที่หนึ่งเหมือนกัน
โดยเรียนรู้วิธีผูกมิตร และบงการ ทุกสิ่งอย่าง
(เส้นทางเจ้าพ่อมาเฟีย)
(ปาโบล เอสโกบาร์: พลิกโฉมฉีกกรอบ)
ปาโบล เอสโกบาร์ไต่เต้าจาก ข้างถนนในเมืองเมเดยิน โคลอมเบีย
มาเป็นหัวหน้าแก๊งค้ายา ที่ใหญ่ที่สุดในประวัติศาสตร์
โดยมีคนทั้งประเทศอยู่ในกํามือ
เขาคือเจ้าพ่อมาเฟีย เขาคือผู้ก่อการร้าย
เขาคือมันสมองของแก๊ง และที่จริงเขาคือนักธุรกิจระดับโลก
แต่ก่อนที่เราจะเจาะลึกว่าปาโบล ประสบความสําเร็จขนาดนั้นได้ยังไง
มาลงรายละเอียดสักหน่อยกับก้าวแรกของเขา
บนเส้นทางจากตัวเบี้ย ไปรุกฆาต
ปาโบล เอสโกบาร์ กาบิเรียจงเจริญ
เอสโกบาร์อยากมีเงินล้านเปโซโคลอมเบีย
ก่อนเขาอายุ 30 ปี
(แอสทริด นักเขียน)
แม่เขาเป็นครู พ่อเขาเป็นชาวไร่
ที่ทํางานในไร่ พวกเขาไม่ร่ํารวย
เมื่อปาโบลเข้าสู่วัยรุ่น
เขาก็แสดงให้เห็นแล้วว่ามีหัวการค้า
เอสโกบาร์กลายเป็นรายใหญ่
ในวงการลักลอบค้าบุหรี่เถื่อน ที่มีเครือข่ายใหญ่โตมาก
เขาคือตัวหลักในการขยายธุรกิจนี้ และทําให้เจ้านายเขารวยยิ่งขึ้น
งานนี้คือรากฐานให้เขาสร้างอาณาจักรของตัว เองได้ในเวลาต่อมาในฐานะพ่อค้ายาเสพติด
(ความจริงที่ 2: เอสโกบาร์คือผู้นํากระแส)
ปาโบล เอสโกบาร์ เห็นพ่อค้ายาหลายคนทําเงินจากโคเคน
ส่วนต่างกําไรจากโคเคนสูงกว่าการค้ากัญชามาก
พูดง่ายๆ การส่งโคเคนหนึ่งกิโลกรัมไปสหรัฐฯ
เราจ่ายเงิน 5,000 ดอลลาร์ต่อกิโลกรัม
ถ้ากําไรจากโคเคนบริสุทธิ์ หนึ่งกิโลนั้นคือ 80,000 ดอลลาร์
ผมไม่ได้จบเศรษฐศาสตร์นะ
แต่แม้แต่ผมยังรู้ว่า การลงทุนนี้ให้ผลตอบแทนเหมือนฝัน
ในปี 1975 ปาโบล เอสโกบาร์ เป็นแค่พ่อค้ายาปลายแถว
ที่ไม่มีใครรู้จักมาก่อน
โอกาสมาถึงเมื่อคนชื่อเรสเตรโป
ต้องการคนช่วยปิดการซื้อขายยาในเมเดยิน
ปาโบลก็เลยช่วยซื้อขายครั้งนี้
สองเดือนต่อมา ฟาบิโอ เรสเตรโปถูกฆ่า
ว่ากันว่าเอสโกบาร์เป็นผู้สั่งฆ่า
ต่อมาเอสโกบาร์ก็รับช่วงแก๊งนี้
และบอกคนทั้งหมดว่าเขาคือเจ้านายคนใหม่
นี่แหละวิธีของเจ้าพ่อ
แต่ความใฝ่สูงของปาโบล เอสโกบาร์
ไปไกลกว่าแค่ได้คุมกิจการค้ายาในท้องถิ่น
เขาอยากเป็นผู้ตั้งกฎเกณฑ์
ปาโบล เอสโกบาร์อยากปกครองโคลอมเบีย
จะทําเช่นนั้นได้ เขาต้อง ขยายอิทธิพลของตนให้ถึงขีดสุด
โดยเริ่มที่คู่อริตลอดกาลของหัวหน้าแก๊งทุกคน
(ตํารวจ)
(กลยุทธ์: ดึงกฎหมายอยู่ข้างคุณ)
สําหรับหัวหน้าแก๊งที่มักใหญ่ใฝ่สูงคนหนึ่ง
ตํารวจท้องที่เป็นเสี้ยนหนามกวนใจของแท้
แต่เราทุกคนรู้ว่าแม้แต่ตํารวจที่ซื่อตรง ที่สุดก็ต้านทานข้อเสนอที่เหมาะสมไม่ไหว
การมีตํารวจเลวมาเป็นลูกน้อง ดีที่สุดแล้วสําหรับเจ้าพ่อมาเฟีย
มันทําให้คุณควบคุมถิ่นนั้นได้มากขึ้น
และควบคุมกิจการของคุณได้มากขึ้น
ดังนั้นเมื่อคุณมีตํารวจ อยู่ในกํามือ คุณเป็นนายจ้างตํารวจ
ไม่มีอะไรดีกว่านี้อีกแล้ว
ในฐานะเจ้าพ่อค้ายาของเมเดยิน
ปาโบลรู้ค่าของการมีกฎหมายเป็นพวก
โดยเฉพาะเมื่อเขาเล็งเห็น วิธีล่อแหลมที่จะเพิ่มอํานาจให้ตนเอง
เมื่อปาโบลพัวพันธุรกิจค้าโคเคนมากขึ้น
เขาก็รู้ว่ากําไรจะเพิ่มขึ้นได้
ก็ต้องผลิตโคเคนเอง
เขาบอกว่า "มาลงทุนสร้าง ห้องแล็บผลิตโคเคนกันเถอะ"
แต่ปาโบลเจอปัญหาหนึ่งในการขนส่งสินค้า
ช่วงกลางยุค 70 ตํารวจโคลอมเบีย
มีหน้าที่ตามล่าแก๊งค้ายา
ตํารวจโคลอมเบียจะตั้งด่านตรวจ
ตามถนนสายหลักทั่วโคลอมเบีย
ถ้าคุณไม่แสดงท่าทีให้น่าเชื่อถือ
เช่นการกําเงินสดในมือ
คุณก็คงจะถูกจับ ที่ด่านตรวจนั้นเลยข้อหาลักลอบขนยา
ปาโบลแสดงท่าทีเหมาะสม และที่สําคัญกว่านั้นคือมีเงินแจกจ่าย
แต่ในโคลอมเบียทศวรรษ 1970
ผู้บังคับใช้กฎหมายแต่ละองค์กร ไม่ได้เล่นตามกฎเดียวกัน
คืนหนึ่ง เอสโกบาร์ กับคนของเขากําลังกลับมาเมเดยิน
หลังจากไปส่งสินค้าที่เอกวาดอร์
ตอนนั้นเองพวกเขาก็เจอ เหตุไม่คาดคิดที่ทําให้ล่าช้า
ปาโบลรู้ขั้นตอนดี
แต่ที่เขาเจอไม่ใช่ตํารวจทั่วไป
นี่คือตํารวจลับโคลอมเบียหรือที่รู้จักกันในชื่อดาส
มีหน่วยงานหนึ่งในโคลอมเบียที่เรียกกันว่าดาส
สํานักงานความมั่นคง
ดาสเหมือนเอฟบีไอ
พวกเขาเน้นงานข่าวกรอง
เจ้าหน้าที่รู้อยู่แล้วว่าปาโบลกําลังจะมา
และทันทีนั้นก็ค้นพบโคคาเพสต์ดิบ 39 กิโลกรัม
ซ่อนอยู่ในยางอะไหล่รถ
เขาโดนจับได้คาหนังคาเขา
ปาโบลเสนอสินบนให้เช่นเคย
แต่เจ้าหน้าที่ของดาสไม่ได้ซื้อง่ายขนาดนั้น
พวกเขาจับปาโบลข้อหาค้ายา
โชคดีที่เอสโกบาร์ ยังมีทางเลือกที่จะได้อิสรภาพกลับคืน
เขาสั่งคนส่งของขวัญให้ ผู้พิพากษาที่ดูแลคดีของเขา
ผู้พิพากษาซาบซึ้งน้ําใจนี้...
และแสดงให้รู้
ส่วนเจ้าหน้าที่ดาสหัวแข็ง ที่ไม่ยอมก้มหัวให้อิทธิพลของปาโบล
ก็ถูกเชือดให้ลิงดูว่าจะเกิดอะไรขึ้น
เมื่อคุณไม่ยอมรับน้ําใจของปาโบล เอสโกบาร์
ตั้งแต่นั้นมา เจ้าหน้าที่ทุกคนที่ บังเอิญเจอปาโบล มีทางเลือกง่ายๆ แค่ว่า
จะเอาเงิน
หรือเอาลูกตะกั่ว
พลาตา โอ โปลโม แปลว่าเงินหรือลูกตะกั่ว
รับเงิน ไม่งั้นก็รับกระสุน
มันเป็นข้อเสนอที่ไม่อาจปฏิเสธได้
มีผู้บังคับใช้กฎหมายสนับสนุนเป็นแค่จุดเริ่มต้น
แต่ขั้นต่อไปของปฏิบัติการสร้างอิทธิพลให้ตัวเอง
คือเอาแก๊งอื่นมาเป็นพวกเดียวกัน
คู่แข่ง
จะเปลี่ยนศัตรูให้เป็นมิตรยังไง
(กลยุทธ์ เปิดรับหุ้นส่วน)
มีคํากล่าวว่าถ้าอยากไปไว ให้ไปคนเดียว
แต่ถ้าอยากไปไกล ให้ไปเป็นทีม
เพราะถ้าร่วมมือกัน ทุกคนจะประสบความสําเร็จมากกว่า
หัวหน้าแก๊งต้องผูกมิตร เชิงกลยุทธ์กับหัวหน้าแก๊งอื่น
เพราะทุกคนทําเพื่อผลลัพธ์เดียวกันจริงไหม
หาเงิน
มีเงินมากมายให้หยิบฉวย
แต่ถ้าผมอ้างสิทธิ์นี้ และเขาอ้างสิทธิ์นั้น เราก็จะเริ่มยิงกัน
ไม่มีใครได้อะไรเลย ได้แต่คนตายเป็นเบือ
แก๊งขนาดใหญ่พวกนี้จึงถือกําเนิดขึ้น
เกตาโน บาดาลาเมนตี หัวหน้าแก๊งซิซิลี ร่วมมือกับมาเฟียอเมริกัน
เพื่อขนถ่ายเฮโรอีนข้ามประเทศ
ปฏิบัติการนี้มีชื่อเล่นว่า เดอะ พิซซ่า คอนเนกชัน
เพราะยาเสพติดถูกส่งผ่าน ร้านพิซซ่าในนิวยอร์ก
หัวโจกแก๊งค้ามนุษย์ที่รู้จักกันในนามเจ๊ผิง
อาณาจักรมูลค่า 40 ล้านดอลลาร์ของเจ๊ คือการลักลอบขนชาวจีนอพยพเข้าสหรัฐฯ
เธอจ่ายให้อดีตคู่ปรับของเธอ แก๊งฟุกชิง
เกือบหนึ่งล้านดอลลาร์เป็นค่าจ้างช่วยงานเธอ
และข่มขู่คนที่ไม่ยอมจ่าย
ขณะที่ลัคกี้ ลูเชียโน บั๊กซี่ ซีเกล และไมเยอร์ แลนสกี้
รวมทีมแก๊งยิวและอิตาเลียนในช่วงห้ามค้าเหล้า
เพื่อก่อตั้งกลุ่มที่เรียกว่าเดอะซินดิเคต
แก๊งมาเฟียลูกผสมกลุ่มแรกในอเมริกา
มาคิดดูแล้วก็หัวก้าวหน้าทีเดียว
(ปี 1981)
เมื่อปาโบลทะเยอทะยานไม่หยุดยั้ง
เขาก็มีหลายเหตุผลที่จะหาพันธมิตรร่วมอุดมการณ์
การค้าโคเคนในโคลอมเบีย เป็นตลาดที่มีการแข่งขันสูงในช่วงเริ่มต้น
มีผู้เล่นหลายคนแย่งชิงส่วนแบ่งการตลาด
ผู้ค้ายาเสพติดเหล่านี้ ต่างคนต่างมีแหล่งผลิตของตนเอง
ต้องสร้างแหล่งผลิตเองเพื่อแย่งชิงวัตถุดิบ
ซึ่งเป็นปัญหา เพราะคุณจะไปเอาวัตถุดิบจากไหนล่ะ
ในโลกนี้มีบริษัทเคมีที่ต้องใช้วัตถุดิบนั้นอยู่มากมาย
พวกเขายังหาเงินได้อยู่ไหม ได้อยู่แล้ว
แต่ปาโบลกับสหายนักค้ายากําลังจะเผชิญวิกฤติ
ที่จะเปลี่ยนแปลงทุกอย่าง
ทั่วทั้งโคลอมเบีย กลุ่มกบฏเริ่มลักพาตัวคนรวย
ไปเรียกค่าไถ่
เป็นแผนธุรกิจที่มีกําไรงามที่สุด
ส่วนคนที่ไม่จ่าย ก็ตาย
ไม่นาน พวกกบฏก็เริ่มเล็ง เจ้าพ่อยาเสพติดและครอบครัว
มาร์ทา โอชัว น้องสาวของ เจ้าพ่อค้ายาตัวเอ้ พี่น้องโอชัว
ถูกลักพาตัวจากมหาวิทยาลัย
ฝีมือของกลุ่มกองโจรนิยมมาร์กซิสต์ เอ็ม-19
พวกเขาเรียกเงินหลายล้าน แลกความปลอดภัยของเธอ
ปาโบลกับพี่น้องโอชัว ตอบโต้ด้วยการจัดประชุมสุดยอด
ชุมนุมเจ้าพ่อค้ายาโคลอมเบีย
ในที่ประชุมเจ้าพ่อ ปาโบล ยืนกรานว่าจะไม่มีการจ่ายค่าไถ่อีก
แต่พวกเขาควรร่วมลงขัน จัดตั้งกองกําลังของตนเอง
โดยตั้งชื่อจําง่าย
มาส หรือมัวเต้ อะลอส เซกัวสตราดอเรส
แปลว่า โจรเรียกค่าไถ่ต้องตาย
ค่าสมัครน่ะเหรอ แค่สองล้านเปโซ ประมาณ 33,000 ดอลลาร์
และนักฆ่าแก๊งละสิบคน
ภายในไม่กี่วันที่ก่อตั้ง มาสก็เริ่มออกล่า
พวกเขาสังหาร ผู้ต้องสงสัยกว่า 100 คนทั่วประเทศ...
จนกระทั่งผู้ลักพาตัวมาร์ตา โอชัว ได้รับข้อความในที่สุด
ในไม่ช้าสิ่งที่เริ่มจาก แนวร่วมทางยุทธวิธีก็ไปไกลยิ่งขึ้น
เมื่อหุ้นส่วนที่ผิดฝาผิดตัวนี้ ตกลงใจจะสร้างพันธมิตรที่ยั่งยืนกว่านั้น
ซึ่งชาวโลกจะได้รู้จักในชื่อแก๊งค้ายาเมเดยิน
พวกเขานําความแตกต่าง ของแต่ละแก๊งมาร่วมกันบริหารกลุ่ม
ตอนนั้นเองที่ผลกําไรของพวกเขาเริ่มโตขึ้น
เมื่อรวมกลุ่มพวกเขาก็มีอํานาจ มากขึ้นเยอะ มากกว่าอยู่เดี่ยวๆ
ช่วงปลายทศวรรษ 80 ต้น 90 แก๊งค้ายาเมเดยินคุมการซื้อขาย
โคเคน 80% ที่ออกสู่ตลาดโลก
พวกเขากําลังผูกขาดธุรกิจค้าโคเคน
พูดอีกอย่างก็คือพวกเขาเป็นคนกําหนดราคา
แต่คนที่อยู่เหนือคนพวกนี้คือใครล่ะ ปาโบล เอสโกบาร์
และคนที่มองการณ์ไกล มักจะได้ผลตอบแทนมากที่สุด
ช่วงกลางทศวรรษ 1980 ปาโบล เอสโกบาร์ทําเงินได้ล้านดอลลาร์ต่อวัน
แต่เมื่อคุณบริหารอาณาจักรที่ผิดกฎหมาย
รายรับที่พอกพูนขึ้นก็ดึงดูด ความสนใจที่คุณไม่ต้องการมากขึ้น
คู่มือที่ไว้ใจได้ของเราจะสอนวิธีสยบศัตรู
และขยายอิทธิพลของคุณให้มากยิ่งขึ้น
(กลยุทธ์: ล่อลวงมวลชน)
ความรัก
เราทุกคนต้องการความรู้สึกอบอุ่น ปลอดภัยและได้รับการปกป้อง
ไม่เว้นแม้แต่เจ้าพ่อมาเฟียที่ทรงอํานาจ
อาชญากรระดับสูงเข้าใจดีว่า มีประโยชน์แค่ไหนเมื่อมีประชาชนหนุนหลัง
ถ้าคุณได้มวลชนหนุนหลังแบบนั้น
ผู้คนก็มักจะทําเป็นมองไม่เห็น ความจริงที่คุณทําสิ่งผิดกฎหมาย
ยิ่งมีมวลชนสนับสนุนหัวหน้าแก๊งมากเท่าไร
เขาก็ยิ่งมีเกราะป้องกันตัวแน่นหนาขึ้น
ขั้นแรกที่จะได้มวลชนเป็นพวกคืออะไร
แสดงความใจบุญสุนทานออกมา
เช่นบุคคลเหล่านี้
ลูกชายทั้งสองของคาร์โล แกมบิโน่ เจ้าพ่อมาเฟียแห่งนิวยอร์กซิตี โทมัสกับโจเซฟ
ซึ่งว่ากันว่าทําเงินได้ 70 ล้าน
จากการต้มตุ๋นในเขตการ์เมนต์
ทั้งคู่บริจาคเงิน ล้านกว่าดอลลาร์ให้ศูนย์มะเร็งเด็ก
ซึ่งยังใช้ชื่อของครอบครัวนี้เป็นชื่ออาคารหลังหนึ่ง
หลังจากสึนามิถล่มญี่ปุ่นในปี 2011
กลุ่มยากูซ่าภายใต้การปกครอง ของเคนอิจิ ชิโนดะ
เป็นกลุ่มแรกๆ ที่ลงพื้นที่ ส่งความช่วยเหลือให้ผู้ประสบภัย
และวิลเลี่ยม คูโตโล มือขวาคนดัง ของหัวหน้าแก๊งโคลอมโบ
คือผู้อุปถัมภ์คนสําคัญ ของสมาคมวิจัยลูคิเมียแห่งชาติ
เขาถึงกับแต่งตัวเป็นซานตาคลอส ไปงานเลี้ยงคริสต์มาสประจําปี
แผนหว่านเสน่ห์ของปาโบล เอสโกบาร์
สําเร็จได้เพราะเขาเข้าถึงจิตใจมวลชน
ปาโบล เอสโกบาร์มาจากครอบครัวยากจน
และรู้ดีว่ามวลชนต้องการอะไร
รัฐบาลเอาอกเอาใจเฉพาะชนชั้นสูง ดังนั้น
ปาโบล เอสโกบาร์จึงสามารถอุดช่องว่าง
ที่รัฐบาลไม่ได้เติมเต็ม
ด้วยการจัดหาบริการ และสิ่งต่างๆ ที่ผู้คนรากหญ้าต้องการ
ความเอื้อเฟื้อของปาโบลมีหลายรูปแบบ
เงินของเขาช่วยสร้างถนน ให้ประชาชนมีไฟฟ้าใช้
โรงพยาบาล
สนามกีฬา
ลานสเก็ต
แม้แต่อาคารที่พักอาศัย 600 ยูนิต สําหรับประชาชนยากจนที่สุดของเมเดยิน
โดยตั้งชื่อว่าบาร์ริโอ เดอ ปาโบล เอสโกบาร์
เขาสร้างสวนสัตว์เอกชนให้เข้าฟรี
มีสัตว์แปลกๆ ให้ชมถึง 200 ตัว
เป็นผู้สนับสนุนทีมฟุตบอลในท้องถิ่น
และสร้างสนามฟุตบอลติดไฟสว่างทั่วเมือง
บางครั้งปาโบลก็แต่งชุดนักกีฬาลงเล่น
เขาแจกเงินในย่านที่ยากจนที่สุดของเมือง
โดยมักจะมีบาทหลวงคาทอลิกไปด้วย
เขาให้เงินกับโบสถ์เช่นกัน
ชุมชนของปาโบลมองเขาเป็นโรบิน ฮู้ด
มองว่าเขาปล้นเงิน จากนายทุนร่ํารวยมาแจกจ่ายให้คนจน
ชาวบ้านในถิ่นของเขาจึงมองเขาเป็นวีรบุรุษ
ซึ่งสุดท้ายแปรเป็นความภักดี
ชาวบ้านคิดว่าปาโบล เอสโกบาร์คือคนดี
และเจ้าหน้าที่รัฐคือคนร้าย
เมื่อคุณได้ใจประชาชน คุณคือผู้ชนะ
นั่นคือวิธีเอาชนะรัฐ
แต่แม้ในยามที่ถิ่นของคุณดูเหมือนปลอดภัย
ภัยจากภายนอกอาจเป็นอีกเรื่องไปเลย
(โรนัลด์ เรแกน)
ยาเสพติดกําลังคุกคามสังคมของเรา เป็นภัยต่อคุณค่าที่เรายึดถือ
และบั่นทอนสถาบันต่างๆ ของเรา
เข่นฆ่าลูกหลานเรา
เราอยากให้คุณปฏิเสธ
กําจัดยาเสพติดออกจากชีวิตด้วยการปฏิเสธ
แค่ปฏิเสธ
ประเมินกันว่ามีโคเคนประมาณ 96 ตัน
ถูกลักลอบขนเข้าสหรัฐฯ เมื่อปีก่อน
เราพยายามทําทุกอย่างที่รัฐบาลทําได้
เพื่อต่อสู้กับพ่อค้ายาเสพติด
รัฐบาลโคลอมเบียถูกกดดันอย่างหนักจากสหรัฐฯ
ให้ปราบปรามแก๊งค้ายาจริงจัง
ซึ่งเรื่องนี้จะนําไปสู่การตัดสินใจที่ยากที่สุด
สหรัฐฯ และโคลอมเบียลงนามความร่วมมือ
ยินยอมส่งตัวคนร้ายค้ายาเสพติด ไปดําเนินคดีในสหรัฐฯ
ช่างน่ากลัว แต่ไม่ต้องห่วง
คู่มือนี้จะแนะนํา
วิธีใช้ประโยชน์จากความนิยมของประชาชน
(กลยุทธ์: เล่นการเมือง)
การเมือง มันช้า มันวุ่นวาย
แต่เมื่อคุณต้องการคุมนโยบายสาธารณะ
คุณต้องไปจัดการต้นทาง
และถ้าคุณเป็นปาโบล เอสโกบาร์
ตอนนี้มีกฎหมายเดียวที่สําคัญที่สุด
ปาโบล เอสโกบาร์ กลัวการส่งผู้ร้ายข้ามแดนเป็นพิเศษ
เพราะเป็นไปได้ที่เขาอาจถูกส่งตัวไปที่สหรัฐฯ
ซึ่งเขาย่อมจะถูกดําเนินคดีและติดคุก
ปาโบลต้องการยกเลิกกฎหมายนี้
ปาโบล เอสโกบาร์รู้ว่า ถ้าเขาอยากแก้ไขกฎหมายจริงๆ
วิธีที่ดีที่สุดคือแก้ไขจากภายใน
(กุมภาพันธ์ ปี 1982 หนึ่งปีหลังจากเอสโกบาร์กลายเป็นราชา)
เขาลงสมัครเลือกตั้ง
สมาชิกสภาผู้แทนราษฎรในเขตของเขา
อุดมการณ์หลักในการทํางาน ของเราคือส่งเสริมให้ประชาชนกินดีอยู่ดี
เห็นแก่ประโยชน์ของชาติ และพัฒนาสังคมโดยรวม
ส่วนปูมหลังอันซับซ้อนของปาโบลนั้น...
เอสโกบาร์บรรจงเสริมแต่งภาพลักษณ์ออกสื่อ
เขาจ้างนักประชาสัมพันธ์มาสร้างภาพเขา
ให้ดูเหมือนเจ้าของธุรกิจถูกกฎหมาย
ติดสินบนนักข่าว และลบอดีตของเขาจนขาวสะอาด
เขาใช้ประโยชน์จากชื่อเสียง ของชายชื่อออร์เทกา
ซึ่งพ้นตําแหน่งพอดี จนชนะการเลือกตั้งในที่สุด
เมื่อสิ้นสุดการเลือกตั้ง
ปาโบลเดินองอาจเข้าสู่สภา เหมือนเขาเป็นประชาชนคนธรรมดา
นอกจากอํานาจและเกียรติยศ
ตําแหน่งใหม่ของเขายังมาพร้อมสิทธิพิเศษใกล้มือ
ในฐานะสมาชิกสภาคองเกรส
เอสโกบาร์ได้รับความคุ้มครอง จากการถูกดําเนินคดีอาญา
เขาได้วีซ่าทางการทูตเข้าอเมริกา
และอยู่ในตําแหน่งที่มีอํานาจตัดสินใจเรื่อง สนธิสัญญาส่งผู้ร้ายข้ามแดนของโคลอมเบีย
ซึ่งเขาอยากยกเลิกอยู่แล้ว
แต่ความทะเยอทะยานเทียมฟ้าของปาโบล
นําพาเขามาเผชิญหน้ากับคู่อริที่ยากต่อกร
ตอนนั้นร็อดริโก ลาร่า เป็นรัฐมนตรียุติธรรมซึ่งเพิ่งเข้ารับตําแหน่ง
เมื่อปาโบล เอสโกบาร์ได้รับเลือกเป็นสส.
เขาเป็นนักการเมืองมาตลอดชีวิต
และแน่วแน่จะโค่นล้มพ่อค้ายา
รัฐมนตรีคนนี้รู้ว่าปาโบลเป็นใคร
เขารู้ว่าปาโบลกําลังเยาะเย้ยระบบรัฐสภา
ด้วยการมาประชุมสภานั่นเอง
(16 สิงหาคม ปี 1983)
วันแรกในสภาของปาโบล
เห็นได้ชัดว่าเขาไม่เข้าพวก
ร็อดริโก ลาร่ากําลังจะทําให้ สถานการณ์น่าอึดอัดกว่าเดิม
เขาเริ่มการประชุม
และประณามผลของการค้า ยาเสพติดว่าทําลายสังคมโคลอมเบีย
และหันไปพูดกับปาโบล
ลาร่าเปิดโปงว่าสส.คนใหม่คือราชายาเสพติด
และประกาศว่าเอสโกบาร์โกหกต่อสภา
และประชาชนโคลอมเบีย
ปาโบลยังคงปฏิเสธข้อกล่าวหา
ไม่ว่าจะมองจากมุมไหน เรากําลังถูกใส่ร้าย ถูกโจมตี
ด้วยข้อมูลเท็จ
ด้วยคําพูดดูหมิ่นสบประมาท
เพราะเราเป็นศัตรูทางการเมือง
แต่หลังจากสืบสวนนานหนึ่งปี เอสโกบาร์ก็ถูกขับออกจากรัฐสภา
นอกจากเอสโกบาร์สูญเสีย
ความคุ้มครองทุกรูปแบบจากการถูกดําเนินคดี
สูญเสียโอกาสที่จะคุม นโยบายเกี่ยวกับยาเสพติดของโคลอมเบีย
เขายังถูกแฉและถูกหยามหมิ่นกลางที่สาธารณะ
ความพยายามของปาโบล ที่จะรุกเข้าสู่การเมืองเจอตอเข้าซะแล้ว
แต่ไม่ได้มีวิธีเดียว ที่จะบงการรัฐให้ทําตามที่คุณต้องการ
และวิธีต่อไปนี้ไม่ค่อยสุภาพเท่าไหร่
(กลยุทธ์: กวาดล้างอุปสรรค)
เมื่อคุณรวย คุณมักจะใช้เงิน
เพิ่มพูนผลประโยชน์ของตนเอง
และช่วงปลายทศวรรษ 1980
ไม่กี่คนบนโลกที่รวยกว่าปาโบล เอสโกบาร์
เขาเป็นคนดัง
เขามีเงินเยอะจนไม่รู้จะเอาไปทําอะไร
เขาเป็นหนึ่งในคนที่รวยที่สุด น่าจะเป็นอาชญากรที่รวยที่สุดในโลก
และเขาไม่อยากยกตําแหน่งนี้ให้ใคร
แต่นักการเมืองรุ่นใหม่พยายามจะสร้างชื่อ
โดยสัญญาว่าจะโค่นปาโบล และพรรคพวกในแก๊งค้ายา
ตอนนั้นลูอิส คาร์ลอส กาลานจะลงสมัคร ชิงตําแหน่งประธานาธิบดีโคลอมเบีย
เขาหาเสียงด้วยการสนับสนุนกฎหมาย ส่งพ่อค้ายาในโคลอมเบียไปดําเนินคดีในต่างแดน
เขาได้รับความนิยมสูงเป็นประวัติการณ์
มันมาถึงบ้านเกิดของเรา
เช่นเดียวกับที่มันไปอยู่ใน กว่า 60 ประเทศทั่วโลก
ถ้าคุณคือปาโบล เอสโกบาร์
นี่คือคนประเภทสุดท้าย ที่คุณจะยอมให้บริหารประเทศ
(สิงหาคม ปี 1989 แปดปีหลังจากเอสโกบาร์กลายเป็นราชา)
ได้เวลาใช้อิทธิพลของคุณ อย่างตรงไปตรงมายิ่งขึ้น
กาลานถูกลอบสังหารตามคําสั่งของเอสโกบาร์
แต่ความคิดของกาลานไม่จบไปง่ายๆ
สําหรับเอสโกบาร์ ปัญหาของเขายังอยู่
เพราะเสนาธิการของกาลาน
ซีซาร์ กาบิเรียกลายเป็น ผู้สมัครชิงตําแหน่งประธานาธิบดี
กาบิเรียเป็นผู้สมัครเพียงคนเดียว ที่สัญญาว่าจะยังสนับสนุนกม.ส่งผู้ร้ายข้ามแดน
ส่งตัวหัวหน้าแก๊งค้ายาบางคน ไปดําเนินคดีที่สหรัฐฯ
เขาคงไม่ได้อ่านข้อความสินะ
ปาโบลจึงตัดสินใจจะกําจัดกาบิเรีย
และเขาทําถึงขนาดล้วงข้อมูลลับได้ว่า
ซีซาร์ กาบิเรียจะบินออกจากบาโกตาไปกาลี
ปาโบลตัดสินใจสั่งการวางระเบิดบนเครื่องบิน
เครื่องบินบินขึ้นไป และระเบิดกลางอากาศ
เครื่องบินตกในโคลอมเบีย เสียชีวิต 107 คน
เครื่องบินตกหลังบินออกจากโบโกตาไม่กี่นาที
น่าจะเป็นการระเบิด
และมีคนอ้างว่าเป็นฝีมือพ่อค้ายา
แต่มีปัญหาหนึ่งเรื่อง
กาบิเรียไม่ได้เดินทาง
ดังนั้นคนตาย 110 ชีวิต
แค่เพราะปาโบลคิดว่า บุคคลหนึ่งจะอยู่บนเครื่องบินลํานั้น
หลังจากปาโบล เอสโกบาร์ระเบิดเครื่องบิน
คนก็เริ่มพูดกันว่าชายคนนี้ต้องถูกจําคุก
และตอนนั้นเองที่ทุกฝ่ายทุ่มเทกําลัง
ค้นหาตัวปาโบล เอสโกบาร์
ตํารวจโคลอมเบียยังคงเดินหน้า ค้นหาและทําลายเส้นทางหลบหนี
ทลายห้องแล็บผลิตโคเคน และตามล่าปาโบล เอสโกบาร์
หัวหน้าแก๊งค้ายาเมเดยิน
อาจดูเหมือนเขากําลังจนตรอก
แต่ปาโบลยังมีไม้ตายอีกอย่างซ่อนอยู่
ที่จะบงการทุกอย่างดั่งใจและรักษาอนาคตที่มั่นคง
(กลยุทธ์: ทุ่มหมดหน้าตัก)
หลังจากมีเงินเป็นหมื่นล้านและกลายเป็น พลเมืองที่ทรงอิทธิพลที่สุดของโคลอมเบีย
ตอนนี้ปาโบล เอสโกบาร์ ถูกทางการโคลอมเบียไล่ล่า
และประชาชนสนับสนุนให้จับตัวเขา
เขาจําต้องพลิกสถานการณ์ ให้เขากลับมาได้เปรียบ
ความรุนแรงคือเครื่องมือที่เอสโกบาร์ใช้ต่อรอง
ถึงจุดนั้นมันคือวิธีเดียวที่เขาใช้ต่อกรได้
เขาคิดว่าเป็นวิธีเดียวที่ทําให้รัฐบาลยอมเจรจา
วันนี้เจ้าพ่อค้ายาของโคลอมเบีย ตอบโต้นโยบายใหม่ที่แข็งกร้าวของรัฐบาล
พวกเขาประกาศสงครามกับรัฐ
เมื่อเอสโกบาร์ถูกกดดันอย่างหนัก ทุกอย่างจึงกลายเป็นเป้า
และโบโกตาก็กลายเป็นเขตสงคราม
คนบริสุทธิ์หลายพันคนล้มตาย
จากนั้นเขาก็แจกใบปลิวตามจุดคาร์บอมบ์
กลุ่มผู้ร้ายที่จะถูกส่งข้ามแดน
"ฉันขอดินกลบหน้า ในโคลอมเบีย ดีกว่าถูกขังในสหรัฐฯ"
และเซ็นชื่อ "กลุ่มผู้ร้ายที่จะถูกส่งข้ามแดน"
เรารู้ว่า "กลุ่มผู้ร้ายที่จะ ถูกส่งข้ามแดน" คือปาโบล เอสโกบาร์
นั่นคือนามบัตรของเขา
ใช้เวลาไม่นานปฏิบัติการของปาโบลก็เห็นผล
ประชาชนเริ่มวิพากษ์วิจารณ์มากขึ้นเรื่อยๆ
หันไปถามรัฐบาลว่า "จะทํายังไงกับความรุนแรงนี้"
"เราไม่ไหวแล้ว รัฐบาล จะดูแลความปลอดภัยให้เรายังไง
รัฐบาลกลัวประชาชนก่อเหตุจลาจล จึงไม่มีทางเลือกนอกจากเจรจากับปาโบล
ประธานาธิบดีซีซาร์ กาบิเรีย
เสนอความคิด "โปรแกรมมอบตัว"
และนั่นหมายถึง คุณในฐานะอาชญากรจะเข้ามอบตัว
และตกลงรับผิดในคดีหนึ่งตามที่คุณเลือก
และเพื่อเป็นการแลกเปลี่ยน เราจะยกฟ้องคดีอื่นทุกคดี
ที่คุณเคยทํามาในชีวิต รวมถึงฆาตกรรม
วิธีนี้มีจุดประสงค์หลักคือ จับตัวหรือคุมขังปาโบล เอสโกบาร์
(วันที่ 19 มิถุนายน ปี 1991 สิบปีหลังเอสโกบาร์กลายเป็นราชา)
สิ่งเดียวที่ดีกว่าการทําให้รัฐบาลยอมเจรจา
คือการทําให้พวกเขายอมแพ้
ปาโบล เอสโกบาร์โทรหา รัฐบาลโคลอมเบียและบอกว่า
"ผมยินดีจะหยุดปฏิบัติการวางระเบิด
และผมยินดีจะมอบตัว"
"แต่ผมมีเงื่อนไข"
พวกเขาถามว่า "คุณต้องการอะไร"
"อย่างแรก ผมจะสร้างคุกของตัวเอง"
"เพราะผมต้องรู้ว่ามันคือ สถานที่ซึ่งผมรู้สึกปลอดภัย"
แล้วรัฐบาลว่ายังไงล่ะ "ก็ได้"
"อย่างที่สอง ผมต้องเลือก เพื่อนนักโทษเอง เพราะผมมีศัตรูเยอะ"
"ผมต้องแน่ใจว่าจะไม่มีใครลอบฆ่าผม"
แล้วรัฐบาลก็บอกว่า "ตกลง"
"ผมจะจ้างผู้คุมเรือนจําของผมเอง"
"ไม่ต้องห่วงเรื่องเงินเดือน ผมจะเป็นคนจ่าย"
และรัฐบาลโคลอมเบียก็บอกว่า "ตกลง"
ที่ยิ่งไปกว่านั้น ไม่มีเงื่อนไข เลยว่าจะยึดทรัพย์สินของปาโบล
"แต่สิ่งสําคัญคือผมต้องการ ให้ยกเลิกกฎหมายส่งผู้ร้ายข้ามแดน"
รัฐบาลโคลอมเบียบอกว่า "ตกลง"
เป็นการต่อรองรับสารภาพที่แย่ที่สุด ในประวัติศาสตร์การบังคับใช้กฎหมาย
ในประวัติศาสตร์โลกเลยทีเดียว
สรุปว่า ปาโบล เอสโกบาร์ชนะ และเราแพ้
แล้วเรื่องโทษจําคุกล่ะ
สถานที่ที่เขาเลือกเป็นคุก รู้จักกันในชื่อลา คาเทดรัล
คุกนี้มีทีวีจอใหญ่ อ่างจากุชชี่ สระน้ําพร้อมน้ําตก
และทุกสิ่งที่เอสโกบาร์ต้องการ ในการทําธุรกิจต่อไป
อย่างปลอดภัยภายใน กําแพงคุก โดยมียามเฝ้ารอบนอก
และหลังจากอยู่ที่ลา คาเทดรัลหนึ่งปี
รัฐบาลโคลอมเบียก็ตัดสินใจละเมิดข้อตกลง
และย้ายเอสโกบาร์ ไปเรือนจําที่สบายน้อยกว่าเดิม
คนของปาโบลคว้าอาวุธ
และเอสโกบาร์ก็เดินออกทางประตูหลัง
กองทหารหลายร้อยนาย
พลิกแผ่นดินตามหาคนที่ โคลอมเบียต้องการตัวมากที่สุด
จนถึงตอนนี้ ปาโบล เอสโกบาร์ยังเหนือชั้นกว่า
แต่เขาหนีการตามล่าไม่ได้ตลอดไป
ชายที่เคยพูดว่าขอดินกลบหน้า ในโคลอมเบียดีกว่าติดคุกในสหรัฐฯ
ในที่สุดก็สมปรารถนา
ต้องขอบคุณตํารวจโคลอมเบีย และหน่วยปราบปรามยาเสพติดอเมริกา
ปาโบล เอสโกบาร์เสียชีวิต ในแบบที่เขาคุ้นเคย ถูกสังหาร
การตายของเขาอาจเป็นการปิดฉากแก๊งเมเดยิน
ด้วยความที่เขาดัดแปลงคู่มือนี้ จนเป็นเส้นทางเฉพาะของตนเอง
ปาโบล เอสโกบาร์จึงได้ติด หนึ่งในสิบคนรวยที่สุดในโลก
โดยมีรายงานว่าเขามี ทรัพย์สินสุทธิสามหมื่นล้านดอลลาร์
ใครบอกว่าอาชญากรรมไม่เกิดโภคผล
ความคิดของพวกมาเฟียคืออย่างนี้
ใครที่ไม่ใช่พวกตนคือคนโง่
เข้าวงการนี้ คุณจะหาเงินได้แน่ แต่เราไม่ได้ฆ่าคนอย่างเดียว
เราเข้าใจว่าชาวบ้าน ต้องการอะไร และมอบสิ่งนั้น
อย่างน้อยมาเฟียก็ไม่คิดจะปิดหูปิดตาผู้คน
อาชญากรรายใหญ่แต่ละคน กุมชะตากรรมของตัวเอง
และไต่ขึ้นสู่ระดับที่ มนุษย์ธรรมดาส่วนใหญ่ได้แต่ฝันถึง
เจ้าพ่อมาเฟียเป็นที่เคารพและน่าเกรงขามมาก
ถ้าคุณพอใจกับชีวิตปัจจุบัน
งั้นคุณคงไม่เหมาะจะเปลี่ยนมาทําอาชีพนี้
แต่พูดกันตามตรง
ง่ายๆ ซื่อๆ คุณต้องการเงิน อํานาจ เกียรติยศใช่ไหมล่ะ
คุณอยากเป็นเจ้าพ่อนั่นแหละ
เราทุกคนอยากมีชีวิตหรูหราสุขสบายไม่ได้หรือไง
ผมมอบเครื่องมือให้คุณแล้ว
แล้วคุณรออะไรอยู่ล่ะ
(เส้นทางเจ้าพ่อมาเฟีย)
คําบรรยายโดย เพียรพิไล ธรรมลิขิตชัย